**Digipedagoginen valmennusohjelma**

**Valmennusohjelman tavoite**

Valmennusohjelman tavoitteena oli kehittää jo olemassa olevaa tai tuottaa uusi verkkototeutus tarjottavaksi CampusOnline portaaliin.

Tällä sivulla esitelty valmennusohjelma on kooste eAMK-hankkeessa toteutetuista valmennuksista, jonka rakennetta voidaan hyödyntää digipedavalmennusten suunnittelussa ja toteutuksessa.

Punaisena lankana valmennuksessa on eAMK hankkeen verkkototeutusten laatukriteerit ja näiden käytännön toteutus.

**Valmennusohjelman rakenne**

Sisällöllisesti valmennus keskittyy siihen, mitä hankkeessa laaditut verkkototeutusten laatukriteerit tarkoittavat käytännössä erilaisilla toteutuksilla.

Valmennusta voidaan toteuttaa monella tavalla; **ohjatusti tai itseopiskeluna**.

Valtakunnallinen valmennus sisälsi:

* viisi **webinaaria**, joilla esiteltiin verkkototeutusten laatukriteereitä
* webinaarien väliin jaksotetut **pienryhmien verkko-ohjaukset**, joissa tarkasteltiin esiteltyjen laatukriteerien toteutumista omalla verkko-opintojaksolla
* **lähitapaamisen**, jossa toteutettiin verkko-opintojaksojen vertaisarviointia suhteessa verkkototeutusten laatukriteereihin
* LinkedIn asiantuntijaryhmä **Digipeda CampusOnline**, jossa osallistujat voivat jakaa ajatuksia, vinkkejä ja kysymyksiä
* **välitehtävät**, joissa toteutettiin vertais- ja itsearviointia

Lisäksi hyödynnettiin omien ammattikorkeakoulujen teknisiä ja pedagogisia tukipalveluita. Valmennus päättyi CampusOnline.fi-portaalissa tarjottujen verkko-opintojaksojen toteutuksen jälkeiseen **päätöswebinaariin**, jossa kuultiin alustavia tuloksia opiskelijapalautteista.

|  |  |
| --- | --- |
| **Toteutustapa** | **Aihe ja sisältö** |
| Webinaari 1 | Pedagogiset mallit ja korkeakouluoppijat |
| Välitehtävä | Oman verkkototeutuksen itsearviointi ja kehittämisalueet  Arvioinnissa käytetään Verkkototeutusten laatukriteereitä |
| Webinaari 2 | Työskentely - tehtävät ja sisällöt |
| Välitehtävä | Digipedagogisen osaamisen kehittäminen – Padlet työkaluna   * Padlet * Luo tunnukset tai käytä olemassa olevia tunnuksia (esim. Google)  ​ * Kopioi Padlet-pohja ​omaan Padlet-työpöytääsi (Remake – copy design, copy posts)​ * Käytä sen jälkeen Padlet​-pohjaa itsearvioinnin näkyväksi tekemiseen ja kehittämisalueiden sekä –ideoiden kirjaamiseen * Keskustele Padletiin kirjaamistasi pohdinnoista pienryhmätapaamisessa. Vaihtoehtoisesti voit keskustella esimerkiksi organisaatiosi verkkopeda-asiantuntijan kanssa tai Digipeda Campusonline LinkedIn-ryhmässä |
| Pienryhmätapaaminen | Alakohtaiset tapaamiset |
| Webinaari 3 | Ohjaus, palaute ja arviointi |
| Webinaari 4 | Vuorovaikutus |
| Pienryhmätapaaminen | Alakohtaiset tapaamiset |
| Lähitapaaminen | Esitykset omista toteutuksista ja vertaisarviointi |
| Webinaari 5 | Työkalut ja käytettävyys |
| Välitehtävä | Verkkototeutuksen viimeistely |
| Pienryhmätapaaminen | Alakohtaiset tapaamiset |
| Päätöswebinaari | Opiskelijapalautteet toteutuksista |